Til Bolius

Min græsplæne er flere steder blevet meget slimet at træde på, kan faktisk glide på den. Ikke kun, hvor der er en del mos.

Vi har fældet mange større træer, så der kommer lys og sol på plænen.

Kan jeg blot vende jorden, køre sand eller grus ud og rive sammen med jorden, hvad er bedst?

Skal jeg tilføre kalk eller andet? Og derefter så græs igen?

Hvad er det rigtige, og hvornår på året?

Vedlægger nogle fotos.

venlig hilsen Ib J


Græsplænen er blevet glat og slimet – hvordan får vi den pæn, så vi kan gå på den igen?
Hej Ib J

Mit bedste råd er at vente til plænerne bliver mere normale og tørre igen.

Det eneste, jeg evt. vil gøre nu, er at drysse lidt grus ud på plænen (aldrig sand, der er klor i, og det kan skade græsset).

 Jeg vil vente med at så græs igen til marts-april, når jordtemperaturen er + 8-10 grader.

Vent med at kalke til der er foretaget en jordanalyse.

Færdsel på våde plæner skader plænerne meget - så prøv at undlade at færdes på plænerne, så vidt det er muligt.

Læs også: [Pleje af græsplæne](https://www.bolius.dk/pleje-af-graesplaenen-19137)

